Foto: ndtv.com Qatar davlat axborot agentligiga hujum Birlashgan Arab Amirliklari tomonidan tashkil etilgan. U Fors ko‘rfazi davlatlari o‘rtasida inqiroz keltirib chiqargan. Bu haqda The Washington Post Amerika razvedkasidagi manbalarga asosan xabar bermoqda. Nashr ma’lumotiga ko‘ra, amerikalik razvedkachilar olingan ma’lumotni tahlil qilib, BAA hukumati a’zolari 23 may kuni hujum rejasi va uni amalga oshirishni muhokama qilishganini tasdiqlashgan. Hujumning o‘zi 24 mayda yuz bergan. Biroq, u BAA tomonidan to‘g‘ridan-to‘g‘ri amalga oshirilgani yoxud ular boshqa tomonga bu borada murojaat qilishgani bilan bog‘liq masala noma’lumligicha qolmoqda. Saudiya Arabistoni va BAA may oxirida Qatarning qator saytlarini bloklab qo‘ydi. Qatar bayonotiga ko‘ra, bloklangan yangiliklar xakerlik hujumi tufayli e’lon qilingan, shuning uchun haqiqiy emas.